रिपोर्ट्स के अनुसार, दीपिका और रणवीर इस साल 20 नवंबर को इटली में शादी करने जा रहे हैं। दीपिका ने भले ही कोई फिल्म साइन न की हो लेकिन रणवीर इस समय काफी बिज़ी हैं। वे रोहित शेट्टी की फिल्म सिंबा में काम कर रहे हैं, जिसमें सैफ अली खान की बेटी सारा अली खान उनके अपोज़िट नज़र आएंगी। इस फिल्म को करण जौहर प्रोड्यूस कर रहे हैं। इसके अलावा वे ज़ोया अख्तर की फिल्म गली ब्वॉय में भी काम कर रहे हैं। इस फिल्म में वे आलिया भट्ट के अपोज़िट नज़र आएंगे। रणवीर सिंह की सिंबा इस साल दिसंबर में रिलीज़ होगी, इसके अलावा वे कपिल देव की बायोपिक को लेकर भी सुर्खियों में है। 1983 क्रिकेट विश्व कप पर आधारित ये फिल्म अगले साल अप्रैल में रिलीज़ होगी। इस फिल्म को बजरंगी भाईजान फेम निर्देशक कबीर खान बनाएंगे। हाल ही में करण जौहर ने अपनी फिल्म तख्त का भी ऐलान किया है। इस मल्टीस्टारर फिल्म में रणवीर के साथ करीना, आलिया भट्ट और विकी कौशल जैसे सितारे नज़र आएंगे।